Пенсільванскі ўніверсітэт у Лок-Хэйвене

Пенсільванскі ўніверсітэт у Лок-Хэйвене (англ.: Lock Haven University of Pennsylvania), таксама Лок-Хэйвенскі ўніверсітэт (англ.: Lock Haven University) — дзяржаўная вышэйшая навучальная ўстанова (фактычна — універсітэт), якая месціцца ў горадзе Лок-Хэйвен, штат Пенсільванія, ЗША. З’яўляецца часткай Сістэмы вышэйшай адукацыі штата Пенсільванія. Агульная характарыстыка Універсітэт прапануе 69 праграм бакалаўрыяту і 4 праграмы магістратуры. Вучэльня была заснавана ў 1870 годзе як Цэнтральная дзяржаўная нармальная школа. Да 1927 года ён быў вядомы як Лок-Хэйвенскі дзяржаўны педагагічны каледж, а ў 1960 годзе назва была зменена на Лок-Хэйвенскі дзяржаўны каледж. У 1983 годзе вучэльня далучылася да сістэмы вышэйшай адукацыі штата Пенсільванія і стала называцца Пенсільванскім універсітэтам у Лок-Хэйвене. У ліпені 2021 года чыноўнікі вышэйшай адукацыі штата абвясцілі, што Пенсільванскі ўніверсітэт у Лок-Хэйвене аб’яднаецца з Блумсбергскім універсітэтам і Мэнсфілдскім універсітэтам у адказ на фінансавыя цяжкасці і скарачэнне колькасці студэнтаў, і кожная ўстанова будзе юрыдычна кампусам адзінага ўніверсітэта. У сакавіку 2022 года новая ўстанова была створана для кантролю за трыма кампусамі і атрымала назву «Універсітэт Садружнасці Пенсільванія» (фармальна — не ўніверсітэт, а ўсяго толькі кіруючае агенцтва), хаця яе ўстановы (кампусы) працягваюць выдаваць дыпломы ад свайго ўласнага імя як універсітэты. Гл. таксама Спіс універсітэтаў штата Пенсільванія Спасылкі На Вікісховішчы ёсць медыяфайлы па тэме Пенсільванскі ўніверсітэт у Лок-Хэйвене Афіцыйная інтэрнэт-старонка ўстановы